በቤኒሻንጉል ጉሙዝ ክልል እና ምዕራብ ኦሮሚያ አዋሳኝ አካባቢዎች ተፈጥሮ በነበረው የፀጥታ ችግር ምክንያት ከስፍራው የተፈናቀሉ የመንግሥት ሠራተኞች ወደ ሥራ ገበታቸው መመለስ አለመቻላቸውን አስታወቁ። እነዚህ ወገኖች ከስድስት ወራት በፊት በተፈጠረው ችግር ወደ ነቀምት፣ ባሕር ዳር፣ ግልገል በለስ እና ወደ ሎሎችም አካባቢዎች የሸሹ ናቸው።
በርካቶችን ለመፈናቀል፣ ንብረት መውደም እና ሕይወት መጥፋት የዳረገውን የአካባቢውን የፀጥታ ችግር ለመፍታት በፌደራል የፀጥታ አካላት እና በሁለቱም ክልሎች የሚመራ የእዝ ጣቢያ ወይም ኮማንድ ፖስት መቋቋሙ ይታወሳል። የዕዝ ጣቢያው ከወር በፊት ባወጣው መግለጫ የሰው መፈናቀል ሙሉ በሙሉ መቆሙን፤ በከማሼ እና ሌሎችም አካባቢዎች የተዘጉ መንገዶች መከፈታቸውን ገልጾ ነበር። ሆኖም ግን ከተጠቀሱት አካባቢዎች የተፈናቀሉ የመንግሥት ሠራተኞች አሁንም ወደ ሥራ ገበታቸው መመለስ አለመቻላቸን ለDW አስረድተዋል። ዝርዝሩን ከአሶሳ ዘጋቢያችን ነጋሳ ደሳለኝ ልኮልናል።
ነጋሳ ደሳለኝ
ሸዋዬ ለገሠ
ተስፋለም ወልደየስ